Ալլի Դիմեկո

Ալեքսանդրա Ջին Թերեզա «Ալլի» Դիմեկո (, ), ամերիկացի դերասանուհի, երաժիշտ, մուլտիգործիքավորող, առավել հայտնի է «Մերկ եղբայրներ» երաժշտական, կատակերգական հեռուստասերիալում Նետ Վուլֆի կերպարի սիրելիի՝ Ռոզալինայի դերում։

Վաղ կյանք և կարիերա 
Նվագել է կիթառ, բաս-կիթառ և թավջութակ Nickelodeon-ի «Մերկ եղբայրներ» հեռուստասերիալում։ Նկարահանվել է նաև «Մերկ եղբայրները կինոյում» լիամետրաժ ֆիլմում։ Կարողանում է նվագել հարվածային գործիքներ։ Լորա Դիմեկոյի դուստրն է։ Հայրը մահացել է, երբ նա եղել է հինգ տարեկան։ Այդ տարիքում էլ սկսել է իր կարիերան։ Նկարահանվել է այնպիսի հեռուստահաղորդումներում և հեռուստասերիալներում ինչպիսիք են՝ «Ուշ շոու Դևիդ Լետերմանի հետ», «Մեկ կյանք ապրելու համար», «Saturday Night Live» և «Թագավորն ու ես», որտեղ խաղացել է Ինա Յավոլակի դերը։ 2008 թվականին ներկայացվել է «Երիտասարդ դերասան» մրցանակի «Մերկ եղբայրները» ֆիլմում նկարահանվելու համար։ Նկարահանվել է նաև LG բրենդի «Give it a Ponder» գովազդային հոլովակում։

2008 թվականին հայտնվել է ոչ մեծ սկանդալի կենտրոնում այն բանից հետո, երբ Myspace-ի իր էջից համացանցում էին հայտնվել իր լողազգեստով նկարները ընկերների հետ։ Այդ ժամանակ նա եղել է 15 տարեկան։

2009 թվականին Ալլին իր յութուբյան ալիքում հայտարարել է այն մասին, որ դադարեցնում է իր դերասանական կարիերան։ Այժմ նա ապրում է Ֆլորիդա նահանգի Մայամի քաղաքում։ Կոնեկտիկուտի (Holy Cross High School) դպրոցն ավարտելուց հետո նա մասնավոր պարապել է, հաճախել քոլեջի որոշ դասերի։ Ֆլորիդայի միջազգային համալսարանի շրջանավարտ է և Phi Sigma Sigma ուսանողական միության անդամ։

Ծանոթագրություններ 

Ամերիկացի դերասանուհիներ
Ամերիկացի հեռուստատեսային դերասանուհիներ
Ամերիկացի երգչուհիներ
21-րդ դարի ամերիկացի երգիչներ
21-րդ դարի երգիչներ
Ամերիկացի երաժիշտներ
Ամերիկացի կինոդերասանուհիներ
Ամերիկացի երեխա դերասանուհիներ